Walon e scole

Li walon e scole, c' est les diferins boutaedjes po-z ariver a fé scoler ene miete di walon dins les scoles oficires el Walonreye.

A costé do walon e scole, k' est po ls efants, gn a eto les scoles di walon ki c' est puvite po les grandès djins. 

 Istwere 
Li walon e scole a cmincî e 1933 cwand Fernad Stévart, prezidint del Federåcion del Province di Lidje di l' UCW dimanda di poleur adjinçner ene bate di recitaedjes dins les scoles del veye di Lidje.Divant-z ouve do livret Lectures wallonnes tecses ramexhnés pa Robert Grafé e 1959.

Pol province do Lussimbork, il a cmincî e 1975, pa les cours di walon ki Raymond Mouzon ataca a dner å Tchestea.

Li walon e scole a stî otorijhî oficirmint po tote li Cminålté Walonreye-Brussele på dicret sol walon e scole di 1991.

E 2022, li ministere a metou so pî ene lisse oficire d' acsegnants ki polnut dner do walon (et eto do picård et do gåmès) dins les scoles tot estant payîs.

 Sôres di scolaedjes 
Les prumîs scolaedjes, c' esteut fé do walon sieve po des metous etrevéns : sinnetes u dijhaedje d' arimé pa les efants, po ene fiesse di novelan, al Sint-Nicolai, evnd.

Sacwants mwaisses di scole metît so pî des cours totes les samwinnes (metans a Lignè ey a Veskeveye). Pacô, gn aveut des soces pol walon ki vnént copler des acsegnants po-z enonder l' walon e scole. Metans a Lignè, c' est Chantal Denis, å no des Relîs namurwès, k' aveut escourci l' afwaire.

On pout eto aveur des cours pa on mwaisse difoûtrin, ki vént fé scole on côp u deus, so on metou tinme, al dimande d' on tchîf di scole.

Dispu 2022, gn a ene adjinçnaedje a pårt del federåcion Walonreye-Brussele («Langues et cultures régionales en classe») avou des acsegnants payîs par zels. Tchaeke classe (gårdyinne, primaire, sigondaire) pout awè ût a dijh eures po tchaeke anêye di scole. Insi, l' an 2024, gn a yeu 450 eures d' acsegnmint, dinêyess pa 26 escoleuses et scoleus, et k' a profité a 1821 sicolresses et scolîs.Bilan d' l' egzercice 2024, raploû des scoleuses et scoleu, Nameur, 12 di nôvimbe 2024.

Mins, come l' acsegnmint do walon dimane al boune volté des acsegnants dmandeus, i gn a nole acertinance ki li scolaedje si repetrè d' ene anêye a l' ôte.

 Sacwants cintes di documintåcion pol walon e scole 
 CHADWE (soce)
 CIDWEL (soce)
 CIWEN (soce)
 CRIWE (soce)

 Documintåcion pol walon e scole 
 Scolaedje do walon#Documintåcion po li scolaedje do walon


 Programe do ministere pol walon e scole
 Repertwere des scoleus propôzés på ministere
 Fôrmulaire di dmande po les scoles
 Sacwants lives po les djonnes

 Sourdants & pî-notes 

*